ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
"ఆశా" లకు ప్రోత్సాహకాలు
కోవిడ్-19 సంబంధిత కార్యకలాపాలను చేపట్టడం కోసం, “ఇండియా కోవిడ్-19 అత్యవసర ప్రతిస్పందన మరియు ఆరోగ్య వ్యవస్థల సంసిద్ధత ప్యాకేజీ” కింద ఆశా లకు, ఈ పనిలో నిమగ్నమయ్యే కాలానికి, నెలకు 1000 చొప్పున అదనపు ప్రోత్సాహకాన్ని అందజేయాలని, భారత ప్రభుత్వ ఆరోగ్య మరియు కుటుంబ సంక్షేమ మంత్రిత్వ శాఖ కేటాయించింది. దీనితో పాటు, కోవిడ్-19 చేత ప్రభావితమయ్యే ప్రమాదం ఉన్న ఆశా లతో సహా ప్రజారోగ్య పరిరక్షణ కార్యకర్తలకు, 50 లక్షల రూపాయల మేర బీమా సౌకర్యాన్ని కల్పించే “ప్రధానమంత్రి గరీబ్ కళ్యాణ్ ప్యాకేజీ: కోవిడ్-19 తో పోరాడుతున్న ఆరోగ్య కార్యకర్తలకు బీమా పథకం” కింద ప్రయోజనాన్ని కూడా ప్రారంభించారు.
ప్రజల ఆరోగ్యం, ఆసుపత్రులు రాష్ట్ర ప్రభుత్వాలకు సంబంధించిన విషయం కాబట్టి, ఆశా లకు ప్రోత్సాహకాన్ని సకాలంలో చెల్లించే బాధ్యత సంబంధిత రాష్ట్రాలు / కేంద్ర పాలిత ప్రాంతాలపైనే ఉంటుంది. ఎటువంటి జాప్యం లేకుండా ఆశా లకు ప్రోత్సాహకాలు చెల్లించేలా చూడాలని భారత ప్రభుత్వ ఆరోగ్య మరియు కుటుంబ సంక్షేమ మంత్రిత్వ శాఖ, రాష్ట్రాలు, కేంద్ర పాలిత ప్రాంతాలను పదే, పదే కోరుతోంది.
"ప్రధానమంత్రి గరీబ్ కళ్యాణ్ ప్యాకేజీ: కోవిడ్-19 తో పోరాడుతున్న ఆరోగ్య కార్యకర్తలకు బీమా పథకం" కింద రాష్ట్రాలు / కేంద్ర పాలిత ప్రాంతాలు అందజేసిన సమాచారం ప్రకారం, కోవిడ్-19 కార్యకలాపాల సమయంలో, రాష్ట్రాలు, కేంద్ర పాలిత ప్రాంతాల వారీగా మృతి చెందిన ఆశా కార్యకర్తల వివరాలను అనుబంధం -1 లో చూడవచ్చు.
"ప్రధాన మంత్రి గరీబ్ కళ్యాణ్ ప్యాకేజీ: కోవిడ్-19 తో పోరాడుతున్న ఆరోగ్య కార్యకర్తలకు బీమా పథకం" కింద ఆశా కార్మికుల కోసం దాఖలు చేసిన మరియు ప్రాసెస్ చేసిన దావా వివరాలు అనుబంధం -2 లో చూడవచ్చు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 198.65 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 1,25,028
మొత్తం కేసుల్లో క్రియాశీల కేసులు 0.29%
ప్రస్తుత రికవరీ రేటు 98.51%
గత 24 గంటల్లో 16,104 మంది కోలుకున్నారు. దీంతో, కోలుకున్నవారి మొత్తం సంఖ్య 4,29,53,980 కు పెరిగింది.
గత 24 గంటల్లో 18,840 కొత్త కేసులు నమోదయ్యాయి.
రోజువారీ పాజిటివిటీ రేటు 4.14%
వారపు పాజిటివిటీ రేటు 4.09%
గత 24 గంటల్లో చేసిన 4,54,778 కొవిడ్ పరీక్షలతో కలిపి ఇప్పటివరకు 86.61 కోట్ల పరీక్షలు చేశారు.
చట్ట, న్యాయ మంత్రిత్వ శాఖ
ఇంటర్న్లతో న్యాయ శాఖ ఇంటరాక్టివ్ సెషన్
ఇంటర్న్లతో న్యాయ శాఖ ఇంటరాక్టివ్ సెషన్ నిర్వహించింది. న్యాయ శాఖ 11 జూలై 2023న న్యూఢిల్లీలోని జైసల్మేర్ హౌస్లో దీనిని నిర్వహించింది. దీనిని న్యాయ శాఖ ప్రత్యేక కార్యదర్శి శ్రీ రాజిందర్ కుమార్ కశ్యప్ అధ్యక్షత వహించారు. అతను ఆసక్తిగల పాఠకులుగా ఇంటర్న్లను ప్రోత్సహించాడు. ఆసక్తిగల పాఠకులుగా ఇంటర్న్లు ఉండాలంటూ ఆయన అధికారులను సూచించారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 153.90 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 18.43 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,53,90,03,655
|
|
అందుబాటులోని నిల్వలు
|
|
18,43,66,611
153.90 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 18.43 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
ప్రధాన మంత్రి కార్యాలయం
కామన్ వెల్త్ గేమ్స్ 2022 కు బయలుదేరి వెళ్ళనున్న భారతీయ జట్టు తో జులై 20న సమావేశం కానున్న ప్రధాన మంత్రి
కామన్ వెల్త్ గేమ్స్  2022 లో పాలుపంచుకోనున్న భారతీయ క్రీడాకారులు, క్రీడాకారిణుల జట్టు సభ్యుల తో ప్రధాన మంత్రి శ్రీ నరేంద్ర మోదీ ఈ నెల 20వ తేదీ న ఉదయం 10 గంటల కు వీడియో కాన్ఫరెన్స్ మాధ్యమం ద్వారా సమావేశం కానున్నారు. ఈ కార్యక్రమం లో క్రీడాకారులు, క్రీడాకారిణుల తో పాటు వారి కోచ్ లు కూడా పాల్గొంటారు.
ప్రధానమైన క్రీడా సంబంధిత కార్యక్రమాల లో క్రీడాకారులు, క్రీడాకారిణులు పాలుపంచుకునే సందర్భాల లో ముందస్తు గా వారి కి స్ఫూర్తి ని ఇవ్వడం కోసమని ప్రధాన మంత్రి క్రమం తప్పక చేస్తున్నటువంటి ప్రయత్నాల లో ఈ సమావేశం ఒక భాగం గా ఉంది. టోక్యో 2020 ఒలింపిక్స్ లో పాల్గొనడానికి బయలుదేరిన భారతదేశం యొక్క క్రీడాకారులు, క్రీడాకారిణుల జట్టు తోను, టోక్యో 2020 పారాలింపిక్స్ గేమ్స్ తాలూకు భారతదేశం పారా ఏథ్ లీట్స్ జట్టు తోను కిందటి సంవత్సరం లో ప్రధాన మంత్రి సమావేశమయ్యారు.
క్రీడోత్సవాలు జరుగుతూ ఉన్న కాలం లో సైతం, క్రీడాకారులు, క్రీడాకారిణులు ఏవిధం గా పురోగమిస్తున్నదీ తెలుసుకుంటూ ఉండడం లో ప్రధాన మంత్రి మంచి కుతూహలాన్ని వ్యక్తపరిచారు. అనేక సందర్భాల లో క్రీడాకారులు, క్రీడాకారిణులు సఫలత ను సాధించినప్పుడు గాని, లేదా చిత్తశుద్ధి తో ప్రయత్నాలు చేసినప్పుడు గాని వారిని అభినందించడం కోసం కు ఆయన స్వయంగా ఫోన్ చేసి వారి తో మాట్లాడారు; వారు మరింత గా రాణించేటట్టు గా వారి లో ప్రేరణ ను రగిలిస్తూ వచ్చారు. దీనికి తోడు, వారు దేశాని కి తిరిగి వచ్చిన తరువాత కూడాను, ప్రధాన మంత్రి ఆయా క్రీడాకారుల, క్రీడాకారిణుల జట్టుల తో భేటీ అయ్యారు.
కామన్ వెల్త్ గేమ్స్  2022 జులై నెల 28వ తేదీ మొదలుకొని ఆగస్టు నెల 8వ తేదీ వరకు బర్మింగ్ హమ్ లో జరుగనుంది. మొత్తం 215 మంది క్రీడాకారులు, క్రీడాకారిణులు 19 క్రీడావిభాగాల లో 141 ఈవెంట్స్ లో పాల్గొని, భారతదేశాని కి ప్రాతినిధ్యం వహించనున్నారు.
రసాయనాలు, ఎరువుల మంత్రిత్వ శాఖ
ప్రత్యామ్నాయ ఎరువులను ప్రోత్సహించేందుకు చేపట్టిన చర్యలు
వ్యవసాయంలో రసాయన ఎరువుల వాడకాన్ని తగ్గించడానికి, సేంద్రియ ఎరువులు & జీవ ఎరువులను కలిపి వినియోగించడాన్ని భారత ప్రభుత్వం ప్రోత్సహిస్తోంది. భూసార పరీక్ష ఆధారిత సిఫార్సుల ఆధారంగా వీటిని సమతుల్య స్థాయిలో వినియోగించేలా ప్రోత్సహిస్తోంది. పరంపరగత్ కృషి వికాస్ యోజన , నమామి గంగే, భారతీయ ప్రకృతిక్ కృషి పథతి , మిషన్ ఆర్గానిక్ వాల్యూ చైన్ డెవలప్మెంట్ ఫర్ నార్త్-ఈస్ట్ రీజియన్ , నేషనల్ ప్రాజెక్ట్ ఆన్ ఆర్గానిక్ ఫార్మింగ్  వంటి సేంద్రియ పథకాల కింద, సేంద్రియ, జీవ ఎరువుల వాడకం కోసం రైతులకు సాయం అందుతోంది. నేషనల్ సెంటర్ ఫర్ ఆర్గానిక్ ఫార్మింగ్, సేంద్రియ వ్యవసాయాన్ని ప్రోత్సహించడానికి అవగాహన కల్పన & శిక్షణ కార్యక్రమాలు నిర్వహిస్తోంది.
ఆర్థిక వ్యవహారాల మంత్రివర్గ సంఘం, ఈ ఏడాది జూన్ 28న జరిగిన సమావేశంలో, “పీఎం ప్రోగ్రామ్ ఫర్ రెస్టోరేషన్, అవేర్నెస్ జనరేషన్, నరిష్మెంట్ అండ్ అమెలియోరేషన్ ”ను ఆమోదించింది. ఎరువులను స్థిరంగా, సమతుల్యంగా వినియోగించేలా ప్రోత్సహించడం, ప్రత్యామ్నాయ ఎరువులను ఉపయోగించడం, సేంద్రియ వ్యవసాయాన్ని ప్రోత్సహించడం, వనరుల పరిరక్షణ సాంకేతికతలను అమలు ద్వారా భూమాత ఆరోగ్యాన్ని కాపాడేందుకు రాష్ట్రాలు/యూటీలు చేపట్టిన ప్రజా ఉద్యమాలకు మద్దతు ఇవ్వడం ఈ కార్యక్రమం లక్ష్యం. ఈ పథకం కింద, రసాయన ఎరువుల వినియోగాన్ని  గత మూడేళ్ల సగటుతో పోలిస్తే, ఒక నిర్దిష్ట ఆర్థిక సంవత్సరంలో 50% ఎరువుల సబ్సిడీని ఆదా చేసిన రాష్ట్రం/యూటీ గ్రాంట్ పొందడానికి అర్హత సాధిస్తుంది.
ఈ ఏడాది జూన్ 28వ తేదీన జరిగిన సమావేశంలో, సీసీఈఏ, ఉత్పత్తి కేంద్రాల్లో పేడతో అభివృద్ధి చేసిన సేంద్రియ ఎరువులను ప్రోత్సహించడానికి మార్కెట్ డెవలప్మెంట్ అసిస్టెన్స్  రూ.1500/ఎంటీ చొప్పున ఆమోదించింది. గోబర్ధన్ కార్యక్రమం కింద వివిధ బయోగ్యాస్/సీబీజీ మద్దతున్న పథకాలు/సంబంధిత మంత్రిత్వ శాఖలు/విభాగాల కార్యక్రమలు, ఎంవోపీఎన్జీ తీసుకొచ్చిన 'సస్టైనబుల్ ఆల్టర్నేటివ్ టువర్డ్స్ అఫర్డబుల్ ట్రాన్స్పోర్టేషన్'  పథకం, ఎంఎన్ఆర్ఈకి చెందిన 'వేస్ట్ టు ఎనర్జీ' కార్యక్రమం, డీడీడబ్ల్యూఎస్ స్వచ్ఛ్ భారత్ మిషన్  పథకాల ద్వారా ఈ సాయం అందుతుంది. ఇందుకోసం మొత్తం రూ.1451.84 కోట్లను  కేటాయించింది, పరిశోధన నిధుల కోసం రూ.360 కోట్ల కార్పస్ ఇందులో కలిసి ఉంది.
కేంద్ర రసాయనాలు, ఎరువుల శాఖ సహాయ మంత్రి శ్రీ భగవంత్ ఖుబా ఈరోజు లోక్సభలో లిఖితపూర్వక సమాధానం రూపంలో ఈ విషయాన్ని తెలిపారు.
రైల్వే మంత్రిత్వ శాఖ
దేశానికి 7115 ఎంటీల మెడికల్ ఆక్సిజన్ ను అందించిన ఆక్సిజన్ ఎక్స్ప్రెస్లు
80 ఎంటీల ఆక్సిజన్ తో తమిళనాడుకు చేరనున్న తొలి ఆక్సిజన్ ఎక్స్ప్రెస్
ఎన్సిఆర్ ప్రాంతంలో ఇప్పటివరకు 3900 ఎమ్టి ఎల్ఎమ్ఓను సరఫరా చేసిన ఆక్సిజన్ ఎక్స్ప్రెస్లు
పంజాబ్ కోసం 40 ఎంటీల ఎల్ఎమ్ఓను డెహ్రాడూన్ కు సరఫరా చేసిన ఆక్సిజన్ ఎక్స్ప్రెస్
ప్రతిరోజూ 800 ఎంటీల ఎల్ఎమ్ఓను అందిస్తున్న ఆక్సిజన్ ఎక్స్ప్రెస్లు
ఉత్తరాఖండ్, కర్ణాటక, మహారాష్ట్ర, మధ్యప్రదేశ్, హర్యానా, తెలంగాణ, రాజస్థాన్ , ఢిల్లీ, ఉత్తరప్రదేశ్ రాష్ట్రాలకు ఊపిరి పోసిన ఆక్సిజన్ ఎక్స్ప్రెస్లు
మహారాష్ట కు 407 ఎంటీలు, ఉత్తరప్రదేశ్ కు 1960 ఎంటీ, మధ్యప్రదేశ్ కు 361 ఎంటీ, హర్యానా కు 1135 ఎంటీ, తెలంగాణకు 188ఎంటీ, రాజస్థాన్ కు 72ఎంటీ, కర్ణాటక కు 120 ఎంటీ,ఢిల్లీకి 2748ఎంటీ ల ఆక్సిజన్ ను సరఫరా చేసిన ఆక్సిజన్ ఎక్స్ప్రెస్లు
సమస్యలు, అడ్డంకులను దాటుకుంటూ దేశం వివిధ ప్రాంతాలకు అవసరమైన ఆక్సిజన్ ను భారత రైల్వేలు ఆక్సిజన్ ఎక్స్ప్రెస్ల ద్వారా చేరవేస్తున్నాయి. ఇప్పటివరకు భారత రైల్వే 444 ట్యాంకర్లలో దాదాపు 7115 మెట్రిక్ టన్నుల లిక్విడ్ మెడికల్ ఆక్సిజన్  ను దేశంలోని వివిధ రాష్ట్రాలకు రవాణా చేసింది. నిన్న ఆక్సిజన్ ఎక్స్ప్రెస్లు దాదాపు 800 ఎంటీల ఎల్ఎంఓను దేశం వివిధ ప్రాంతాలకు రవాణా చేసాయి.
115 ఆక్సిజన్ ఎక్స్ప్రెస్లు తమ ప్రయాణాన్ని పూర్తి చేసి దేశంలోని వివిధ ప్రాంతాలకు ఆక్సిజన్ సహకారాన్ని అందించాయి.
సహాయం ఆర్ధించిన రాష్ట్రాలకు అతి తక్కువ కాలంలో ఎక్కువ పరిమాణంలో ఆక్సిజన్ ను రవాణా చేయాలన్న లక్ష్యంతో భారతీయ రైల్వేలు పనిచేస్తున్నాయి.
ఇంతవరకు ఆక్సిజన్ ఎక్స్ప్రెస్లు మహారాష్ట కు 407 ఎంటీలు, ఉత్తరప్రదేశ్ కు 1960 ఎంటీ, మధ్యప్రదేశ్ కు 361 ఎంటీ, హర్యానా కు 1135 ఎంటీ, తెలంగాణకు 188ఎంటీ, రాజస్థాన్ కు 72ఎంటీ, కర్ణాటక కు 120 ఎంటీ,ఢిల్లీకి 2748ఎంటీ ల ఆక్సిజన్ ను సరఫరా చేశాయి.
దుర్గాపూర్ నుంచి 80 ఎంటీల ఎల్ఎమ్ఓ తో బయలుదేరిన ఆక్సిజన్ ఎక్స్ప్రెస్ ఈ రాత్రికి తమిళనాడుకు చేరనున్నది. ఎన్సిఆర్ ప్రాంతంలో ఇప్పటివరకు 3900 ఎమ్టి ఎల్ఎమ్ఓను ఆక్సిజన్ ఎక్స్ప్రెస్లు సరఫరాచేశాయి.
ఆక్సిజన్ రవాణా అంశం సంక్లిష్ట సమస్యగా ఉంటుంది. దీనిని సకాలంలో సరఫరా చేయడానికి భారత రైల్వేలు అనేక చర్యలను తీసుకొంటున్నాయి. ఆక్సిజన్ ఎక్స్ప్రెస్ల సమాచారం ఎప్పటికప్పుడు మారుతూ వస్తుంది. ఈ రోజు రాత్రి మరికొన్ని ఆక్సిజన్ ఎక్స్ప్రెస్లు తమ గమ్యస్థానాలకు బయలుదేరనున్నాయి.
రక్షణ మంత్రిత్వ శాఖ
శ్రీలంక నౌకలో మంటల అదుపునకు కొనసాగుతున్న కసరత్తు!
అగ్నిజ్వాలలను ఆర్పే పనిలో ఐ.సి.జి. నౌకలు
కొలంబో తీరం సమీపాన సముద్రంలో భారీ అగ్నిప్రమాదంలో చిక్కుకున్న శ్రీలంకకు చెందిన ఎం.వి. ఎక్స్-ప్రెస్ పెరల్ అనే కంటెయినర్ నౌకలో మంటలను అదుపుచేసే ప్రక్రియ ఇంకా కొనసాగుతోంది. మంటలను ఆర్పేందుకు భారతీయ తీరరక్షణ దళానికి  చెందిన వైభవ్, వజ్ర అనే నౌకలు తమ కృషిని కొనసాగిస్తూనే ఉన్నాయి. పరిస్థితిని అంచనా వేసేందుకు, అవసరమైతే తగిన సహాయం అందించేందుకు భారతీయ తీరరక్షణ దళం పంపించిన ఐ.సి.జి. డోర్నియర్ విమానం ప్రమాద స్థలంపైనే నిఘాతో విన్యాసాలు సాగిస్తోంది. సంఘటనా స్థంలో సముద్ర జలాల్లో చమురు తెట్టు అలముకున్నట్టు మాత్రం సమాచారం అందలేదు. అగ్ని జ్వాలలను అదుపు చేసే ప్రయత్నాలను మరింత బలోపేతం చేసేందుకు, చమురు తెట్టు ఏర్పడినా తగిన చర్యలు తీసుకునేందుకు కాలుష్య ప్రతిస్పందనా సామర్థ్యం ఉన్న ఐ.సి.జి. సముద్ర ప్రహరీ అనే ప్రత్యేక నౌకను కూడా ఇదివరకే ప్రమాద స్థలానికి పంపించారు. మంటలను అదుపు చేసేందుకు తగిన సహాయం అందించాలంటూ శ్రీలంక అధికారులు చేసిన విజ్ఞప్తికి ప్రతిస్పందనగా భారత ప్రభుత్వం ఇచ్చిన ఆదేశాల మేరకు భారతీయ తీర రక్షణ దళం తన సాధన సంపత్తిని యావత్తునూ సంఘటనా స్థలానికి తరలించింది.
వివిధ రసాయానలతో కూడిన 1,486 కంటెయినర్లను ఎం.వి. ఎక్స్- ప్రెస్ పెరల్ అనేక శ్రీలంక నౌక రవాణా చేస్తుండగా కోలంబో తీరం సమీపంలోనే హఠాత్తుగా అగ్ని ప్రమాదం చోటు చేసుకుంది. నౌక రవాణా చేసే కంటెయినర్లలో నత్రికామ్లంతో ఇతర ప్రమాదకరమైన రసాయనాలు ఉన్నాయి. అగ్ని ప్రమాదం తీవ్ర స్థాయిలో జరగడం, ప్రమాదంతో కంటెయినర్లు దెబ్బతినడం, ప్రతికూల వాతావరణం, తదితర పరిస్థితుల నేపథ్యంలో నౌక ఒకవైపునకు ఒరిగి పోయింది. దీనితో నౌకలోని కంటెయినర్లు దిగువకు జారిపడ్డాయి. ఈ పరిస్థితుల్లో మంటలను అదుపు చేసేందుకు రెండు ఐ.సి.జి. నౌకలు, శ్రీలంకకు చెందిన నాలుగు ఓడలు ఉమ్మడిగా ప్రయత్నాలు కొనసాగిస్తూనే ఉన్నాయి.
ఐ.సి.జి. వజ్ర నౌక ఈ నెల 26వ తేదీ సాయంత్రం కొలంబో ఓడరేవులోకి ప్రవేశించింది. అగ్ని జ్వాలలను అదుపు చేయడానికి ఉపయోగించే 4,500 లీటర్ల ఆక్వివస్ ఫిల్మ్ ఫార్మింగ్ ఫోమ్  రసాయన సమ్మేళనాన్ని, 450 కేజీల డ్రై కెమికల్ పౌడరును ఐ.సి.జి. ఈ నౌక ద్వారా శ్రీలంక అధికారులకు అప్పగించింది. అనంతరం వజ్ర నౌక ఈ రోజు తెల్లవారుజామున మంటలను అదుపుచేసేందుకు రంగంలో దూకింది. దీనికి తోడుగా, అవసరమైతే అదనంగా సహాయం అందించేందుకు, ప్రమాద స్థలంలో కాలుష్యం తలెత్తితే తగిన విధంగా ప్రతిస్పందించేందుకు కొచ్చి, చెన్నై, ట్యుటికోరిన్ రేవు ప్రాంతాల్లో ఐ.సి.జి. తగిన ఏర్పాట్లు చేసింది. ఎం.వి. ఎక్స్-ప్రెస్ పెరల్ నౌకలో అగ్ని జ్వాలలను అదుపు చేయడంలో శ్రీలంక అధికారులు, శ్రీలంక తీరరక్షణ దళం సిబ్బందితో నిరాటంకంగా సమన్వయం సాగించేందుకు భారతీయ తీర రక్షణ దళం ఎప్పటికప్పుడు చర్యలు తీసుకుంటోంది.
<><><>
(Visitor Counter : 116
హోం మంత్రిత్వ శాఖ
కేంద్ర హోంమంత్రి శ్రీ అమిత్ షాను కలిసిన లడఖ్ ప్రాంత ప్రముఖ నాయకుల ప్రతినిధి బృందం
లడఖ్ ప్రాంతానికి చెందిన ప్రముఖ వరిష్ఠ నాయకుల ప్రతినిధి బృందం, తిక్సే రిన్పోచే , శ్రీ తుప్స్తాన్ చెవాంగ్  మరియు శ్రీ చెరింగ్ డోర్జే @ లక్రూక్ , లేహ్, లడఖ్ ప్రజల తరపున , కేంద్ర హోంమంత్రి శ్రీ అమిత్ షా ను సెప్టెంబర్ 26న కలిశారు. హోం శాఖ సహాయ మంత్రి శ్రీ జి. కిషన్ రెడ్డి, యువజన సర్వీసులు, క్రీడల మంత్రి శ్రీ కిరెన్ రిజిజు కూడా ఈ సమావేశంలో పాల్గొన్నారు.
భాష, జనాభా, జాతి, భూమి, ఉద్యోగాలకు సంబంధించిన అన్ని సమస్యలను సానుకూలంగా / జాగ్రత్తగా చూసుకుంటామని ప్రతినిధి బృందానికి కేంద్ర మంత్రి హామీ ఇచ్చారు. "VI వ షెడ్యూల్ ప్రకారం రాజ్యాంగ పరిరక్షణ కోసం ప్రజా ఉద్యమం" పేరుతో ఒక గొడుగు కిందకు వచ్చిన లే మరియు కార్గిల్ జిల్లాల ప్రతినిధులతో కూడిన పెద్ద లడఖి ప్రతినిధి బృందం కేంద్ర హోం మంత్రిత్వ శాఖ మధ్య సంభాషణ లేహ్ ఎన్నికలు ముగిసిన 15 రోజుల తరువాత ప్రారంభమవుతుంది. ఈ విషయంలో ఏ నిర్ణయం తీసుకున్నా లే మరియు కార్గిల్ ప్రతినిధులతో సంప్రదింపుల మేరకే ఉంటుంది.
లేహ్ మరియు కార్గిల్ ఎల్ఏహెచ్డిసి ని శక్తివంతం చేయడానికి కేంద్ర ప్రభుత్వం కట్టుబడి ఉందని, లడఖ్ యుటి ప్రజల ప్రయోజనాలను పరిరక్షిస్తుందని కేంద్ర హోం మంత్రి ప్రతినిధి బృందానికి హామీ ఇచ్చారు. ఇది ఈ లక్ష్యం వైపు అన్ని మార్గాలను అన్వేషిస్తుంది.
లడఖి ప్రజలకు సంబంధించిన సమస్యలను పరిశీలిస్తున్నప్పుడు భారత రాజ్యాంగంలోని 6 వ షెడ్యూల్ ప్రకారం లభించే రక్షణ గురించి చర్చించడానికి కేంద్ర ప్రభుత్వం సిద్ధంగా ఉంది. రాబోయే ఎల్ఏహెచ్డిసి, లే ఎన్నికలను బహిష్కరించాలన్న పిలుపును ఉపసంహరించుకోవాలని ప్రతినిధి బృందం నిర్ణయించింది. ఈ ఎన్నికల సజావుగా నిర్వహించడానికి పరిపూర్ణమైన మద్దతుకు ఆ బృందం హామీ ఇచ్చింది..
ఆరోగ్య, కుటుంబ సంక్షేమ మంత్రిత్వ శాఖ
85 కోట్ల డోసుల మైలురాయిని దాటిన భారతదేశ కొవిడ్-19 టీకా కార్యక్రమం
గత 24 గంటల్లో 68 లక్షలకుపైగా డోసులు నిర్వహణ
97.77 శాతానికి చేరిన రికవరీ రేటు
గత 24 గంటల్లో 28,326 కొత్త కేసులు నమోదు
మొత్తం కేసుల్లో క్రియాశీల కేసులు  0.90 శాతం
వారపు పాజిటివిటీ రేటు  గత 93 రోజులుగా 3 శాతం కంటే తక్కువ
దేశంలో కొవిడ్-19 టీకా కార్యక్రమం నిన్నటితో 85 కోట్ల డోసుల మైలురాయిని దాటింది. ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 68,42,786 డోసులతో కలిపి, మొత్తంగా 85 కోట్ల డోసులను  టీకా కార్యక్రమం అధిగమించింది. 83,64,110 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,71,245
|
|
రెండో డోసు
|
|
88,28,268
|
|
ఫ్రంట్లైన్ వర్కర్లు
|
|
మొదటి డోసు
|
|
1,83,48,990
|
|
రెండో డోసు
|
|
1,48,10,221
|
|
18-44 ఏళ్ల వారు
|
|
మొదటి డోసు
|
|
34,66,84,035
|
|
రెండో డోసు
|
|
7,34,36,483
|
|
45-59 ఏళ్ల వారు
|
|
మొదటి డోసు
|
|
15,59,65,608
|
|
రెండో డోసు
|
|
7,35,71,780
|
|
60 ఏళ్లు పైబడినవారు
|
|
మొదటి డోసు
|
|
9,94,61,207
|
|
రెండో డోసు
|
|
5,46,03,690
|
|
మొత్తం
|
|
85,60,81,527
గత 24 గంటల్లో 26,032 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,29,02,351 కు పెరిగింది.
దేశవ్యాప్త రికవరీ రేటు 97.77 శాతానికి చేరింది. 2020 మార్చి తర్వాత ఇది గరిష్ట స్థాయి.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 91వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 28,326 కొత్త కేసులు నమోదయ్యాయి.
ప్రస్తుత యాక్టివ్ కేసుల సంఖ్య 3,03,476. దేశంలోని మొత్తం పాజిటివ్ కేసుల్లో ఇది 0.90 శాతం. 2020 మార్చి తర్వాత దేశంలోని క్రియాశీల కేసుల్లో ఇదే కనిష్ట స్థాయి.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 14,88,945 పరీక్షలు చేశారు. దేశవ్యాప్తంగా ఇప్పటివరకు 56.32 కోట్లకుపైగా  పరీక్షలు నిర్వహించారు.
వారపు పాజిటివిటీ రేటు 1.98 శాతంగా ఉంది. గత 93 రోజులుగా 3 శాతం కంటే తక్కువగా నమోదవుతోంది. రోజువారీ పాజిటివిటీ రేటు 1.90 శాతంగా ఉంది. రోజువారీ పాజిటివిటీ రేటు గత 27 రోజులుగా 3 శాతం కంటే తక్కువగా, 100 రోజులుగా 5 శాతం కంటే తక్కువగా నమోదవుతోంది.
రక్షణ మంత్రిత్వ శాఖ
ఐపిఎస్ ప్రొబేషనర్లతో మాట్లాడనున్న ప్రధాన మంత్రి
హైదరాబాద్ లోని సర్దార్ వల్లభ్ భాయి పటేల్ జాతీయ పోలీస్ అకాడమి  లో జరిగే దీక్షాంత్ పరేడ్ లో భాగం గా ఐపిఎస్ ప్రొబేషనర్లతో ప్రధాన మంత్రి శ్రీ నరేంద్ర మోదీ ఈ నెల 4న  ఉదయం 11 గంటలకు వీడియో కాన్ఫరెన్స్ మాధ్యమం ద్వారా మాట్లాడనున్నారు.
అకాడమి లో 42 వారాల పాటు సాగిన ఒకటో దశ ప్రాథమిక కోర్సు ను 131 మంది ఐపిఎస్ ప్రొబేషనర్లు పూర్తి చేశారు. వీరిలో 28 మంది మహిళా ప్రొబేషనర్లు ఉన్నారు.
ముస్సోరీ లోని లాల్ బహాదుర్ శాస్త్రి జాతీయ పరిపాలన అకాడమి, హైదరాబాద్ లోని డాక్టర్ మర్రి చెన్నారెడ్డి మానవ వనరుల అభివృద్ధి సంస్థ లో తమ ప్రాథమిక కోర్సు ను ముగించిన తరువాత 2018 డిసెంబర్ 17న ప్రొబేషనర్లు పోలీస్ అకాడమీ లో చేరారు.
ఎస్ విపి ఎన్ పిఎ లో బేసిక్ కోర్సు లో భాగం గా, న్యాయ శాస్త్రం, దర్యాప్తు, న్యాయ-వైద్య శాస్త్రం, నాయకత్వం, నిర్వహణ, నేర విచారణ, ప్రజా వ్యవస్థ & అంతర్గత భద్రత, నీతి శాస్త్రం, మానవ హక్కులు, ఆధునిక భారతదేశం లో పౌర రక్షణ, వ్యూహరచన, ఆయుధ ప్రయోగ సంబంధ అంశాలలో ప్రొబేషనర్లు శిక్షణ పొందారు.
వ్యవసాయ మంత్రిత్వ శాఖ
ప్రపంచ తేనెటీగల దినోత్సవం సందర్భంగా మధ్యప్రదేశ్ లోని బాలఘాట్ లో జాతీయ కార్యక్రమం
భారత ప్రభుత్వ వ్యవసాయ, రైతు సంక్షేమ మంత్రిత్వ శాఖ ఆధ్వర్యంలో మధ్యప్రదేశ్ లోని బాలఘాట్ దగ్గరి బారాసింవి రాజా భోజ్ వ్యవసాయ కళాశాలలో శనివారం ప్రపంచ తేనెటీగల దినోత్సవం జరుగుతుంది.
ప్రపంచ తేనెటీగల దినోత్సవం కార్యక్రమంలో కేంద్ర వ్యవసాయ, రైతు సంక్షేమ మంత్రి శ్రీ నరేంద్ర సింగ్ తోమర్ పాల్గొంటారు. మధ్యప్రదేశ్ రాష్ట్ర వ్యవసాయ మంత్రి, మధ్యప్రదేశ్ ప్రభుత్వ ఓబిసి సంక్షేమ కమిషన్ చైర్మన్ తదితర ప్రముఖులు ఈ
ఉత్సవాలకు హాజరవుతారు. తేనె తయారీతో సంబంధమున్న రైతులు / తేనెటీగల పెంపకందార్లు / తయారీదారులు / పారిశ్రామికవేత్తలు మరియు తేనె తయారీతో సంబంధమున్న భాగస్వామ్యపక్షాలకు చెందిన దాదాపు 1000 మంది ఈ కార్యక్రమానికి హాజరవుతారు.
ప్రపంచ తేనెటీగల దినోత్సవం సందర్భంగా ఏర్పాటు చేసిన ప్రదర్శనలో తేనెటీగల పెంపకందార్లు, తయారీదార్లు, తేనె తయారీ రంగానికి చెందిన వివిధ భాగస్వామ్య పక్షాలు వివిధ రకాల ఉత్పత్తులను ప్రదర్శించడానికి వందకుపైగా స్టాల్స్ ఏర్పాటు చేస్తారు.
తేనె ఉత్పత్తి, పరిశోధన, పరిశ్రమలతో భాగస్వామ్యం, దేశీయ & ఎగుమతి మార్కెట్ల కోసం వ్యూహం, "మార్కెటింగ్ సవాళ్లు మరియు పరిష్కారాలు" వంటి అంశాలపై సాంకేతిక సమావేశాలు & చర్చ జరుగుతాయి. ఈ సమావేశం ఉద్దేశం రైతులు / తేనెటీగల పెంపకందార్ల శాస్త్రీయ జ్ఞానాన్ని పెంపొందించడం.
తేనెటీగల పెంపకం ప్రాముఖ్యత దృష్టిలో ఉంచుకొని భారత ప్రభుత్వ వ్యవసాయ మరియు రైతుల సంక్షేమ మంత్రిత్వ శాఖ అనేక చర్యలు తీసుకుంటున్నది. ఆత్మ నిర్భర్ భారత్ పథకంలో భాగంగా కేంద్ర ప్రభుత్వ ఆర్ధిక సహాయంతో 'జాతీయ తేనెటీగల పెంపకం మరియు తేనె మిషన్' పథకం ప్రారంభించింది. దీని లక్ష్యం 'తీపి విప్లవం' తీసుకురావడం. ఈ మిషన్ ద్వారా చిన్న మరియు మధ్య స్థాయి రైతులకు శాస్త్రీయ పద్ధతిలో తేనె తయారీ గురించి తెలియజెప్పడం. అందుకు అవసరమైన మౌలిక సదుపాయాలను అభివృద్ధి చేయడం. పరిశోధన అభివృద్ధికి మద్దతివ్వడం.
దేశంలో వ్యవసాయ ఉత్పత్తులు, వాటి నాణ్యత పెరగడానికి, వ్యవసాయ వాణిజ్యం పెంపొందడానికి తేనెటీగల పెంపకం ఆవశ్యకత ఎంతో ఉంది. దానివల్ల భారతీయ రైతులు అంతర్జాతీయంగా తేనెకు, తేనెతుట్టెలకు ఉన్న డిమాండ్ వల్ల తమ ఆదాయాన్ని పెంచుకో గలుగుతారు.
నూతన మరియు పునరుత్పాదక శక్తి మంత్రిత్వ శాఖ
పెద్ద ఎత్తున కోవిడ్ టీకా డ్రైవ్ను చేపట్టిన ఎన్హెచ్పీసీ
- ఎంఓపీ, ఎంఎన్ఆర్ఈ ఉద్యోగులతో పాటు వీటి ఆధ్వర్యంలోని పీఎస్యులు, ఇతర సంస్థల ఉద్యోగులకు న్యూఢిల్లీలోని ఐఆర్ఈడీఏ వద్ద కోవిడ్ 19 టీకాలు
విద్యుత్, పునరుత్పాదక ఇంధనం శాఖ సహాయ మంత్రి , స్కిల్ డెవలప్మెంట్ అండ్ ఎంటర్ప్రెన్యూర్షిప్ శాఖల సహాయ మంత్రి శ్రీ ఆర్.కె. సింగ్ సూచన మేరకు ఎన్హెచ్పీసీ లిమిటెడ్ విద్యుత్ మంత్రిత్వశాఖ ఉద్యోగులు, వివిధ పీసీఎస్యూలు / ఇతర సంస్థల వారి కోసం కోవిడ్-19 టీకా డ్రైవ్ పెద్ద ఎత్తున చేపట్టాయి. ఢిల్లీ, ఎన్సీఆర్ ప్రాంతంలోని ఉన్న ఉద్యోగుల
సౌకర్యార్థం న్యూఢిల్లీలోని ఐఆర్ఈడీఏ వద్ద కోవిడ్-19 టీకా డ్రైవ్ నిర్వహించారు.
విద్యుత్ రంగ సిబ్బంది భద్రత కోసం టీకా డ్రైవ్ నిర్వహిస్తున్నారు. తద్వారా 24x7 ప్రాతిపదికన నిరంతరాయంగా విద్యుత్ సరఫరా లభించేలా చూడడం ఈ డ్రైవ్ ఉద్దేశం.
న్యూ ఢిల్లీలోని అపోలో హాస్పిటల్స్ సహకారంతో ఎన్హెచ్పీసీ 2021 మే 7న న్యూ ఢిల్లీలోని ఐఆర్ఈడీఏ టీకా డ్రైవ్ను నిర్వహించింది. డ్రైవ్లో భాగంగా ఎంఓపీ,
ఎన్హెచ్పీసీ, ఐఆర్ఈడీఏ, పీఎఫ్సీ, ఎన్ఎస్పీసీఎల్, ఎన్టీపీసీ, సీఈఏతో పాటు ఎంఎన్ఆర్ఈ, ఎన్ఈఈపీసీఓ తదితర సంస్థలకు చెందిన మొత్తం 117 మంది ఉద్యోగులు  డ్రైవ్ సమయంలో కోవిషీల్డ్ వ్యాక్సిన్ మొదటి డోస్ను పొందారు. ఆయా సంస్థలకు చెందిన మరింత ఎక్కువ మంది ఉద్యోగులు టీకాను పొందేందుకు వీలుగా కోవిడ్ టీకా డ్రైవ్ ఈ రోజు  వరకు పొడిగించబడింది.
నూతన మరియు పునరుత్పాదక శక్తి మంత్రిత్వ శాఖ
సోలార్ ఎనర్జీ కార్పొరేషన్ ఆఫ్ ఇండియా డైరెక్టర్ గా శ్రీ జోషిత్ రంజన్ సికిదార్ బాధ్యతల స్వీకరణ
12 సెప్టెంబర్ 2023న శ్రీ జోషిత్ రంజన్ సికిదార్ ‘సోలార్ ఎనర్జీ కార్పొరేషన్ ఆఫ్ ఇండియా లిమిటెడ్’  డైరెక్టర్ గా బాధ్యతలు స్వీకరించారు. శ్రీ సికిదార్ చార్టర్డ్ అకౌంటెంట్, కంపెనీ సెక్రటరీ, కాస్ట్ అకౌంటెంట్ మరియు ఎంబీఏ  పట్టబద్రుడు. 30 సంవత్సరాల కంటే ఎక్కువ అనుభవం ఆయన సొంతం. డైరెక్టర్ గా నియామకానికి ముందు శ్రీ సికిదార్ ఆర్.ఐ.టి.ఈ.ఎస్. లిమిటెడ్ గ్రూప్ జనరల్ మేనేజర్  మరియు కంపెనీ సెక్రటరీగా పనిచేశారు. ఈయన మొత్తం పదవీకాలం ఆర్.ఐ.టి.ఈ.ఎస్.లో నాలుగు సంవత్సరాల కంటే ఎక్కువ, ఎన్.ఎస్.పి.సి.ఎల్ లో 16 సంవత్సరాల కంటే ఎక్కువ. సెయిల్ - భిలాయ్ స్టీల్ ప్లాంట్లో తొమ్మిది సంవత్సరాలకు పైగా అనుభవం ఉంది. ఫైనాన్స్ ఎస్టాబ్లిష్మెంట్, కార్పొరేట్ ఎక్స్పెండిచర్, కార్పొరేట్ టాక్సేషన్ సెల్, ట్రెజరీ ఫంక్షన్లు, ఎక్స్పోటెక్ ఫైనాన్స్, కంప్లయన్సెస్ మరియు కార్పొరేట్ గవర్నెన్స్లో అనుభవం ఉంది. సోలార్ ఎనర్జీ కార్పొరేషన్ ఆఫ్ ఇండియా లిమిటెడ్ అనేది మినిరత్న కేటగిరీ-I సి.పి.ఎస్.యు, ఇది మినిస్ట్రీ ఆఫ్ న్యూ అండ్ రెన్యూవబుల్ ఎనర్జీ, భారత ప్రభుత్వం యొక్క పరిపాలనా నియంత్రణలో ఉంది. ఫైనాన్స్ ఎస్టాబ్లిష్మెంట్, కార్పొరేట్ ఎక్స్పెండిచర్, కార్పొరేట్ టాక్సేషన్ సెల్, ట్రెజరీ ఫంక్షన్లు, ఎక్స్పోటెక్ ఫైనాన్స్, కంప్లయన్సెస్ మరియు కార్పొరేట్ గవర్నెన్స్లో అనుభవం ఉంది.. ప్రస్తుత దృష్టాంతంలో, పునరుత్పాదక ఇంధన రంగం అభివృద్ధిలో ఎస్ఈసీఏ ప్రధాన పాత్ర పోషిస్తుంది. ఎంఎన్ఆర్ఈ అనేక పథకాల అమలు కోసం కంపెనీ ఒక నోడల్ ఏజెన్సీ. అదనంగా ఎస్ఈసీఏ అనేక పీఎస్యులు మరియు ప్రభుత్వ విభాగాల కోసం టర్న్కీ ప్రాతిపదికన సోలార్ ప్రాజెక్ట్ డెవలప్మెంట్లోకి ప్రవేశించింది. కంపెనీ కేటగిరీ-1 పవర్ ట్రేడింగ్ లైసెన్స్ను కూడా కలిగి ఉంది. ఇది అమలు చేసే పథకాల కింద ఏర్పాటు చేయబడిన ప్రాజెక్ట్ల ద్వారా ఉత్పత్తి చేయబడిన సౌర విద్యుత్తు వ్యాపారం ద్వారా ఈ డొమైన్లో చురుకుగా ఉంది.
ఆయుష్
సాంప్రదాయ వైద్యాన్ని ప్రోత్సహించడానికి 25 దేశాలు కలిసి వచ్చాయి
భారతదేశం 'ఎస్ సి ఓ' అధ్యక్షతన ఆయుష్ మంత్రిత్వ శాఖ ఆధ్వర్యంలో ఇటీవల గౌహతిలో జరిగిన జాతీయ ఆరోగ్య సదస్సుతో పాటు బి2బి కాన్ఫరెన్స్, ఎక్స్పో, సాంప్రదాయ వైద్యాన్ని ప్రోత్సహించడానికి 25 'ఎస్ సి ఓ' దేశాలను విజయవంతంగా ఒకచోట చేర్చింది, తద్వారా ఇది పర్యావరణ పరిరక్షణ, 'ఎస్ సి ఓ' దేశాలలో ఆరోగ్య భద్రత లక్ష్యాన్ని సాధించడానికి, ఆర్థికాభివృద్ధికి దోహదపడుతుంది,. ఈ కార్యక్రమంలో చురుగ్గా పాల్గొన్నారు. మయన్మార్ ఆరోగ్య మంత్రి డాక్టర్ తేట్ ఖైంగ్ విన్ , ఆరోగ్య శాఖ మాల్దీవుల డిప్యూటీ మంత్రి సఫియా మొహమ్మద్ సయీద్, ఆయుష్ డాక్టర్ ముంజ్పరా మహేంద్రభాయ్ వర్చువల్ మోడ్ ద్వారా సాంకేతిక సెషన్లలో చైనా, రష్యా, పాకిస్తాన్ పాల్గొనడం కూడా గమనార్హం. కాన్ఫరెన్స్, ఎక్స్పో కమ్ సమ్మిట్ను కేంద్ర ఆయుష్, ఓడరేవులు, షిప్పింగ్, జలమార్గాల మంత్రి శ్రీ సర్బానంద సోనోవాల్ ప్రారంభించారు.
భారతదేశం 2017లో 'ఎస్ సి ఓ' పూర్తి సభ్య హోదాను పొందింది. 2023 సంవత్సరానికి 'ఎస్ సి ఓ' కౌన్సిల్ ఆఫ్ హెడ్స్ ఆఫ్ స్టేట్ ప్రెసిడెన్సీని 17 సెప్టెంబర్ 2022న ఉజ్బెకిస్తాన్లోని సమర్కండ్లో స్వీకరించిన తర్వాత, భారతదేశం కొత్తదానికి చొరవ తీసుకుంటుందని ప్రధాన మంత్రి శ్రీ నరేంద్ర మోదీ వ్యాఖ్యానించారు. సాంప్రదాయ వైద్యంపై ఎస్ సి ఓ నిపుణుల వర్కింగ్ గ్రూప్. దీని ప్రకారం, భారతదేశం ఎస్ సి ఓ ప్రెసిడెన్సీ సమయంలో ఆయుష్ మంత్రిత్వ శాఖ సాంప్రదాయ వైద్యంపై వివిధ కార్యక్రమాలను చేపట్టింది, అనగా, సాంప్రదాయ వైద్య నిపుణులు, అభ్యాసకుల వర్చువల్ కాన్ఫరెన్స్ నిర్వహించింది, సాంప్రదాయ వైద్యంపై మొదటి నిపుణుల వర్కింగ్ గ్రూప్  నిర్వహించారు. ఇందులో సంప్రదాయ వైద్యంపై ఈడబ్ల్యూజి ముసాయిదా నిబంధనలు నిపుణుల స్థాయిలో ఆమోదించారు. ఇతర సంబంధిత పరిపాలనా విధానాలకు మరింత లోబడి ఉంటుంది. చివరకు రాష్ట్రాల అధిపతుల సదస్సులో ఆమోదిస్తారు. ఈ నేపథ్యంలోనే గౌహతి ఎస్ సి ఓ, బి2బి కాన్ఫరెన్స్, ఎక్స్పో ప్రాముఖ్యతను సంతరించుకున్నాయి.
ఎస్ సి ఓ బి2బి సదస్సులో భాగంగా, ఆయుష్ మంత్రిత్వ శాఖ మయన్మార్తో ఆయుర్వేదం, సాంప్రదాయ వైద్యంపై సహకారాన్ని చర్చించడానికి ద్వైపాక్షిక సమావేశాన్ని కూడా నిర్వహించింది. దీని కోసం ఆయుష్ మంత్రిత్వ శాఖ, భారతదేశం, మయన్మార్లోని ఆరోగ్య మంత్రిత్వ శాఖ మధ్య 29 ఆగస్ట్ 2016న సంతకం చేసుకున్నాయి. ఇది స్వయంచాలకంగా పొడిగించారు. ఇది 28 ఆగస్ట్ 2026 వరకు చెల్లుబాటు అవుతుంది. భారతదేశం తరఫున ఆయుష్, ఓడరేవులు, షిప్పింగ్, జలమార్గాలు మంత్రి శ్రీ సర్బానంద సోనోవాల్ నాయకత్వం వహించారు. మయన్మార్ వైపు ఆ దేశ ఆరోగ్య మంత్రిత్వ శాఖ మంత్రి, డాక్టర్ తేట్ ఖైంగ్ విన్ నేతృత్వం వహించారు.
ఈ కాన్ఫరెన్స్లో మొత్తం 214 మంది పాల్గొన్నారు, వీరిలో 16 ఎస్ సి ఓ దేశాల నుండి, 83 మంది అంతర్జాతీయ ప్రతినిధులు, 131 మంది భారతీయ ప్రతినిధులు. ఈ కార్యక్రమంలో మొత్తం 30 ప్రదర్శనలు జరిగాయి, వాటిలో 19 ఎస్ సి ఓ దేశాల నుండి వచ్చారు. ఆయుష్ మంత్రిత్వ శాఖ, పరిశ్రమల నుండి ప్రెజెంటేషన్లతో సహా 11 ప్రెజెంటేషన్లు భారతదేశం నుండి అందించారు. ఈ సదస్సులో మొత్తం 11 సెషన్లు జరిగాయి. వివిధ చర్చలు/ప్రెజెంటేషన్లు, వాణిజ్య కార్యకలాపాలు, ఏకకాలంలో జాతీయ ఆరోగ్య శిఖరాగ్ర సదస్సు/ఎక్స్పోలో ప్రతినిధులందరూ చురుగ్గా పాల్గొనడం ఒక గొప్ప విజయం.